《送孙推官之阙下》
宋代·魏野

此去知君免叹嗟，荐章先已到京华。
宾筵沉滞才虽久，仙省遨京路不赊。
绿映酒旗村店柳，红迎诗笔御园花。
几多祖席棠郊外，马上回看日已斜。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。